
BOSNA I HERCEGOVINA

REPUBLIKA SRPSKA

OSNOVNI SUD U TESLIĆU

Broj: 87 0 K 035697 21 K 

Teslić, 11.11.2022. godine

U IME REPUBLIKE SRPSKE!

Osnovni sud u Tesliću, po sudiji Đuričić Dragani, kao sudiji pojedincu, uz učešće Lažetić Aleksandre, kao zapisničara, u krivičnom predmetu optuženih O. S. i P.S. zbog krivičnog djela zloupotreba položaja odgovornog lica iz člana 249 stav 2 Krivičnog zakonika Republike Srpske, te optuženih Đ. M., G. Đ., K. B., S. M., B. M., Klj. D. i B.M. zbog krivičnog djela zloupotreba u postupku javnih nabavki iz člana 250 stav 1 Krivičnog zakonika Republike Srpske, povodom optužnice Okružnog javnog tužilaštva u Doboju broj T15 0 KTPO 0032441 21 od 06.10.2021. godine, nakon održanog glavnog, usmenog i javnog pretresa, održanog dana 08.11.2022.godine u prisustvu Okružnog javnog tužioca Rubil Gorana, branioca optuženih O. i P. advokata Milanović Nebojše iz Banja Luke, branioca optuženog K. B., advokata Grabovac Zdravka iz Teslića, branioca optuženih B. i G., advokata Mujkanović Aladina iz Tešnja, branioca optuženih K. D. i B. M., advokata Kovačević Nenada iz Teslić, branioca optuženog Đ. M., advokata Buzaković Branka iz Teslića i optuženih lično, donio je dana 11.11.2022. godine i istog dana javno objavio sljedeću
P R E S U D U

1) OPTUŽENI: O. S., .....
2) P. S., ...
3) KLJ. B. ..
4) B. M., ...
5) KLJ. D., ...
6) B. M., ....
7) G. Đ., ...
8) Đ. M., ...
9) S. M., ... 
Na osnovu člana 298. tačka v). Zakona o krivičnom postupku Republike Srpske, 
OSLOBAĐAJU SE OD OPTUŽBE 
Da su:
zajedno i po prethodnom dogovoru
O. S. i P. S. kao odgovorna lica u Šumskom gazdinstvu „Borja“ Teslić koji je ugovorni organ u smislu člana 3 stav 1 tačka b) Zakona o javnim nabavkama BiH ("Službeni glasnik BiH", br. 39/14 i 66/16)) i člana 4 stav 1 navedenog Zakona, i to O. S. kao vršilac dužnosti direktora a P. S. kao  tehnički direktor, iskoristili svoja ovlaštenja i postupili suprotno Opštim principima utvrđenim u članu 3 navedenog Zakona kojim je utvrđeno da je ugovorni organ dužan da postupa transparentno, da se u postupku javne nabavke prema kandidatima/ponuđačima ponaša jednako i nediskriminirajuće, na način da osigura pravičnu i aktivnu konkurenciju, s ciljem najefikasnijeg korištenja javnih sredstava u vezi s predmetom nabavke i njegovom svrhom te prekoračili granice svog ovlaštenja i postupili suprotno članu 6 navedenog Zakona (Ugovori koji su predmet ovog zakona) kojim je regulisano da je ugovorni organ dužan dodijeljivati ugovore o javnoj nabavci robe, usluga i radova primjenjujući postupke definirane ovim zakonom i podzakonskim aktima, 
pa su u postupku javne nabavke „Javni poziv za dostavljanje ponuda za učešće u postupku dodjele ugovora o uslugama Šume Republike Srpske a.d. Sokolac – Šumsko gazdinstvo „Borja“ Teslić“ broj 11.20/0905-5154-2/20 od 30.12.2020. godine, kojim je traženo dostavljanje ponuda za učešće u postupku dodjele ugovora za pružanje usluga sječe i izrade šuma, transporta šumskih drvnih sortimenata od panja do stovarišta na šumskim kamionskim putevima, te usluge izgradnje novih i popravke postojećih traktorskih vlaka i izgradnje premosnica i rada na međustovarištu u šumskim odjelima koji su bliže navedeni u lotovima od

LOT-1 do LOT-13  opisanim u svakom pojedinačnom LOT po nazivu privredne jedinice, broju odjela, fazi rada, vrsti drveta, jedinici mjere, količini, početku i završetku radova, kao i procijenjenoj vrijednosti po pojedinom odjelu i ukupnoj vrijednosti za svaki LOT bez PDV, u ukupnoj vrijednosti svih radova od 1.804.447,47 KM,

tako su pozvali odgovorna lica u pravnim licima potencijalnim ponuđačima i to Đ. M. direktora DOO „B. Đ. MM“ Teslić, G. Đ. direktora DOO „E.“ Teslić, K. B. koji je zastupao svog sina Klj. B. direktora DOO „T. Teslić, S. M. direktora DOO „F. H.“ Teslić, B.M. direktora DOO „G.J.“ Teslić, K. D. direktora DOO „G.“ Teslić i B. M. direktora DOO „B.“ Teslić, kao odgovorna lica u privrednim društvima koji zastupaju svoja privredna društva u postupku navedene javne nabavke, 

da dođu u poslovne prostorije Šumskog gazdinstva „Borja“ Teslić dana 13.01.2021. godine sa otvorenim kovertama sa ponudama kada bi izvršili međusobno dogovaranje i raspodjelu LOT-ova i usaglasili ponuđene cijene, pri čemu su znali da rok za podnošenje ponuda ističe dana 15.01.2021. godine u 8.00 časova a da će otvaranje ponuda biti istog dana u 9.00 časova te da niko od potencijalnih ponuđača još nije dostavio ponudu na propisanim obrascima za ponudu sa aneksima, a sve u cilju sticanja koristi za sebe i potencijalne izvođače izražene u vrijednostima svakog pojedinog LOT koji pojedinačno prelazi iznos od 10.000 KM, tako da su dana 13.01.2021. godine oko 8.00 sati, na poziv optuženog O. S. i P. S. optuženi Đ. M., G. Đ., Klj. B., S. M., B. M., Klj. D. i B. M. došli sa otvorenim ponudama u prostorije ŠG „Borja“ Teslić (kancelarija direktora), u ulici Svetog Save broj 93, i na nedozvoljen način dogovarali se o raspodjeli LOT odnosno odjelima za koje će podnijeti ponude i usaglašavanju cijena koje će biti ponuđene, u čemu su zatečeni i onemogućeni od strane policijskih službenika Policijske uprave Doboj koji su postupali po usmenoj naredbi sudije za prethodni postupak Osnovnog suda u Tesliću za pretres izdatoj na osnovu usmenog zahtjeva policijskih službenika


dakle, da su O. S. i P. S. iskorištavanjem svog položaja pribavili drugom pravnom licu protivpravnu imovinsku korist koja prelazi iznos od 10.000 KM, dok su Đ. M., G. Đ., Klj. B., S.M., B. M., Klj. D. i B. M. na nedozvoljen način dogovarali se sa ostalim ponuđačima u namjeri da time utiču na donošenje odluke naručioca u bilo kojoj fazi postupka javne nabavke

čime da su O. S. i P. S. učinili krivično djelo zloupotreba položaja odgovornog lica iz člana 249 stav 2 Krivičnog zakonika Republike Srpske, a Đ. M., G. Đ., Klj. B., S. M., B.M., Klj. D. i B. M. učinili krivično djelo zloupotreba u postupku javnih nabavki iz člana 250 stav 1. Krivičnog zakonika Republike Srpske 


Na osnovu člana 100. stav 1. Zakona o krivičnom postupku Republike Srpske, troškovi krivičnog postupka padaju na teret budžetskih sredstava suda. 
